Изјава опредијељености за трансформацију образовања ресорних министара образовања у Босни и Херцеговини

***Ваша Екселенцијо, генерални секретару Уједињених нација,***

***Хвала Вам на организацији Глобалног самита о трансформацији образовања у овом кључном тренутку за опоравак образовања од посљедица пандемије ЦОВИД-19, како би се спречила генерацијска катастрофа у образовању.***

***Ми, министри образовања и представници образовних власти у Босни и Херцеговини,******потпуно посвећени изградњи квалитетног, инклузивног и једнаког образовања доступног свима, водећи се препорукама и потребама свих учесника процеса консултација о трансформацији образовања у Босни и Херцеговини:***

*Залажемо* се за **једнак приступ образовању** и подршку дјеци и младима са сметњама у развоју, дјеци и младима који долазе из економски и социјално угрожених категорија, те руралних подручја,

*Опредјељени* смозаунапређење **приступа образовању**, обуци и тржишту рада како би се реализирао принцип „да нико не буде искључен“ кроз квалитетно образовање и доживотно учење, побољшање инклузивности образовних система, те усклађености са потребама друштва,

*Позивамо* актере на сарадњу како би се **унаприједило радно и пословно окружење** те тиме убрзало стварање радних мјеста у економији 21. вијека те допринијели побољшању стандарда живота,

*Препознајемо* потребу за **усвајањем нових знања, вјештина и компетенција ученика и студената** које ће их припремити за радно и животно окружење које се мијења, те за одрживу будућност, фокусирајући се посебно на индивидуални приступ учењу, изградњу језичке и математичке функционалне писмености, те стицање општег и специјализовног знања, вјештина и компетенција, заснованих на исходима учења,

Свјесни утјецаја глобалних и локалних изазова који утичу на развој дјеце, ученика и студената *заговарамо* **више пажње за ментално здравље и добробити** дјеце, ученика, студената и наставника,

*Радимо* на **јачању стручног, правног, финансијског и административног окружења** за провођење квалитетног свеобухватног образовања, поготово дигиталног учења, имајући у виду педагошке и техничке захтјеве које образовне установе морају да испуне као и неопходни минимум квалификација наставника и предавача за овај облик учења,

*Залажемо* се за континуирано унапређење наставних планова и програма на свим нивоима образовања, заснованих на **исходима учења и вјештинама 21. вијека** у сарадњи са свим релевантним актерима, како би у већој мјери били усклађени с потребама друштва и тржишта рада, те осигурали дјеци, ученицима и студентима знање, вјештине и компетенције укључујући **трансверзалне/животне компетенције**, које ће допринијети развоју сваког појединца и социјалној укључености,

*Улажемо* у изградњу **капацитета наставног кадра** на свим нивоима образовања кроз **јачање дигиталних и ППДМ[[1]](#footnote-1) компетенција** неопходних у постизању квалитетног образовног процеса у 21. вијеку,

*Промовишемо* **универзално и квалитетно предшколско образовање**, односно унапређење обухвата дјеце предшколским образовањем, и то не само у години пред полазак у школу већ и у узрасту од 3 до 6 година, поготово за дјецу из осјетљивих категорија,

*Проводимо* мјере **смањивања раног напуштања школовања** као и броја особа без знања и вјештина кроз циљане обуке и програме доприносећи њиховој друштвеној интеграцији и на тржишту рада,

*Подстичемо* **доживотно учење**, тј. континуирано стицање знања и вјештина (формалним, неформалним и информалним учењем), препознајући да је ефикасан систем доживотног учења могуће развити само уз активан ангажман и подршку власти, послодаваца, радника и образовних институција, због чега је поред раста јавних улагања у образовање одраслих, пуно важније створити и одговарајуће подстицаје како би се повећале инвестиције приватног сектора у развој људског капитала и обуку запослених,

*Унапређујемо* **процес дигитализације** **у образовању** тежећи осигурању несметаног приступа дигиталном учењу кроз израду основних техничких стандарда за информационо-комуникацијске технологије у образовним системима у Босни и Херцеговини,

*Настојимо* да **удио образовања у БДП-у и јавној потрошњи** износи од 4 до 6% БДП-а, односно 15 до 20% имајућу у виду *Инчеонску декларацију* и *Оквир за акцију за образовање до 2030. године,*

*Подстичемо* **прерасподјелу средстава унутар постојећих буџета** како би се одговорило на постојеће изазове у приступу образовању и постизању једнаког, квалитетног и инклузивног образовања,

*Препознајемо* **образовање као покретач** постизања „Оквира за реализацију Циљева одрживог развоја у Босни и Херцеговини“, који доприноси паметном расту и друштву једнаких прилика како би се реализирао принцип Агенде 2030„Нико не смије бити искључен“,

*Јачамо* своје одговорности за **постизање под-циљева у оквиру Циља одрживог развоја 4. „Квалитетно образовање“**, развојем статистичких информационих система, чиме се унапређује информисано планирање јавних политика и буџета,

*Јачамо* приступ **родне равноправности и оснаживања жена** како би осигурали да родно одговорне мјере које трансформишу образовни систем буду приоритет.

1. Педагошко-психолошко-дидактичко-методичке компетенције [↑](#footnote-ref-1)